**līgums** **par detālplānojuma izstrādi un finansēšanu**

 **Nr.2023-\_\_\_\_\_\_\_**

Ādažos, Ādažu novadā  *Līguma parakstīšanas datums ir pēdējā pievienotā*

 *droša elektroniskā paraksta un tā laika zīmoga datums*

**Ādažu novada pašvaldība** (turpmāk **-** Pašvaldība),ko uz Pašvaldības nolikuma pamata pārstāv tās izpilddirektors Guntis Porietis, no vienas puses,

**\_\_\_\_\_\_\_\_\_\_** (turpmāk - Ierosinātājs), ko uz statūtu pamata pārstāv tās \_\_\_\_\_\_\_\_\_\_\_\_\_\_\_\_\_\_, no otras puses,

**\_\_\_\_\_\_\_\_\_\_** (turpmāk - Izstrādātājs), ko uz statūtu pamata pārstāv tās \_\_\_\_\_\_\_\_\_\_\_\_\_\_\_\_\_, no trešās puses,

visas turpmāk kopā sauktas „Puses” un atsevišķi „Puse”, pamatojoties uz:

1. Teritorijas attīstības plānošanas likuma 13.panta trešo daļu;
2. Ministru kabineta 14.10.2014. noteikumu Nr. 628 “Noteikumi par pašvaldību teritorijas attīstības plānošanas dokumentiem” 13.punktu un 132.punktu;
3. Ādažu novada pašvaldības \_\_.\_\_.\_\_\_\_. lēmumu Nr.\_\_\_ “\_\_\_\_\_\_\_\_\_\_\_\_\_\_\_\_\_\_\_\_\_\_\_”,

noslēdz šādu līgumu (turpmāk – Līgums):

1. **Līguma priekšmets**
	1. **Detālplānojuma** **izstrāde nekustamajam īpašumam “Freimaņu Strēlnieki”, Birzniekos, Ādažu pag., Ādažu nov., ar kadastra Nr. 8044 004 0111, kas sastāv no zemes vienības ar kadastra apzīmējumu 8044 004 0641** (turpmāk – Detālplānojums) atbilstoši spēkā esošo normatīvo aktu prasībām, Līguma noteikumiem un Detālplānojuma darba uzdevumam (pielikums).
2. **Finansējums**
	1. Detālplānojuma izstrādi 100 % (viens simts procentu) apmērā finansē Ierosinātājs, sedzot visas izmaksas saistībā ar Detālplānojuma izstrādi.
	2. Ierosinātājs un Izstrādātājs slēdz atsevišķu līgumu par Detālplānojuma izstrādes apmaksas kārtību.
3. **Līguma izpildes termiņš**
	1. Detālplānojuma izstrāde jāveic **līdz 28.12.2025.** Līgums ir spēkā līdz Pušu saistību pilnīgai izpildei.
4. **Pušu tiesības un pienākumi**
	1. Pašvaldība apņemas:
		1. nodrošināt Detālplānojuma izstrādes vadību un koordinēšanu. Par Detālplānojuma izstrādes vadītāju ir apstiprināts Pašvaldības **Teritorijas plānošanas nodaļas teritorijas plānotājs Miķelis CINIS**, t. 26247571, e-pasts mikelis.cinis@adazi.lv (turpmāk – izstrādes vadītājs);
		2. pēc 4.3.1. apakšpunktā minēto dokumentu saņemšanas piešķirt piekļuves tiesības Teritorijas attīstības plānošanas informācijas sistēmā (turpmāk - TAPIS) Izstrādātāja norādītajiem speciālistiem Detālplānojuma izstrādei;
		3. pieņemt lēmumus Detālplānojuma izstrādes procesa ietvaros saskaņā ar Ministru kabineta 14.10.2014. noteikumiem Nr. 628 “Noteikumi par pašvaldību teritorijas attīstības plānošanas dokumentiem” (turpmāk – Noteikumi Nr. 628);
		4. nodrošināt nepieciešamo paziņojumu publicēšanu TAPIS, pašvaldības informatīvajā izdevumā “Ādažu Vēstis”, pašvaldības tīmekļvietnē [www.adazunovads.lv](http://www.adazunovads.lv) un Latvijas Republikas oficiālajā izdevumā „Latvijas Vēstnesis”, kā arī paziņojumu nosūtīšanu tiem Detālplānojuma teritorijā esošo nekustamo īpašumu īpašniekiem (tiesiskajiem valdītājiem), kas nav Detālplānojuma ierosinātāji, un to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar Detālplānojuma teritoriju nekustamo īpašumu īpašniekiem (tiesiskajiem valdītājiem), atbilstoši Noteikumiem Nr. 628;
		5. 5 (piecu) darbdienu laikā pēc visu Pašvaldības lēmumu, kas saistīti ar Detālplānojuma izstrādi un apstiprināšanu spēkā stāšanās, ievietot tos TAPIS, Pašvaldības tīmekļvietnē [www.adazunovads.lv](http://www.adazunovads.lv), kā arī nodrošināt informācijas pieejamību citos sabiedrībai pieejamos veidos;
		6. sadarbībā ar Izstrādātāju organizēt Detālplānojuma publisko apspriešanu saskaņā ar Noteikumiem Nr. 628;
		7. pēc Detālplānojuma apstiprināšanas nodrošināt Pašvaldības tīmekļvietnē [www.adazunovads.lv](http://www.adazunovads.lv) saiti uz attiecīgo Detālplānojumu valsts vienotajā ģeotelpiskās informācijas portālā (Ģeoportālā) un saiti uz publikāciju izdevumā "Latvijas Vēstnesis”;
		8. paziņot vispārīgo administratīvo aktu par Detālplānojuma apstiprināšanu Ierosinātājam un Detālplānojuma teritorijā ietilpstošo nekustamo īpašumu īpašniekiem (tiesiskajiem valdītājiem) Administratīvā procesa likumā noteiktajā kārtībā,
	2. Ierosinātājs apņemas:
		1. organizēt un nodrošināt Detālplānojuma kvalitatīvu izstrādi, kā arī tā izstrādes procesa un dokumentācijas atbilstību Noteikumiem Nr. 628;
		2. finansēt Detālplānojuma izstrādi pilnā apmērā;
		3. organizēt un finansēt stratēģiskā ietekmes uz vidi novērtējuma procedūru, ja ir saņemts Vides pārraudzības valsts biroja lēmums par stratēģiskā ietekmes uz vidi novērtējuma procedūras piemērošanu;
		4. pēc izstrādes vadītāja pieprasījuma:
			1. nodrošināt Pašvaldību ar nepieciešamajiem informatīvajiem materiāliem iesniegšanai Pašvaldības domes Attīstības komitejā un domē;
			2. nodrošināt savu vai sava pārstāvja piedalīšanos Pašvaldības domes Attīstības komitejas un domes sēdēs;
		5. nodrošināt savu vai sava pārstāvja klātbūtni publiskās apspriešanas sanāksmē;
		6. rakstveidā informēt Pašvaldību par visiem apstākļiem, kas atklājušies Detālplānojuma izstrādes procesā un var neparedzēti ietekmēt darbu izpildi, kā arī rakstveidā saskaņot ar Pašvaldību darbu izpildes procesā radušos jebkuru nepieciešamo atkāpi no Līguma,
	3. Izstrādātājs apņemas:
		1. iesniegt Pašvaldībā datus par speciālistiem, kuriem TAPIS ir nepieciešams piešķirt piekļuves tiesības Detālplānojuma redakcijas izstrādei un dokumentus, kas apliecina šo speciālistu atbilstību Noteikumu Nr. 628 7.nodaļā minētajām prasībām;
		2. pieprasīt no institūcijām Detālplānojuma izstrādei nepieciešamos grafiskos un teksta datus, ja tie nav pieejami TAPIS, un paziņot Darba uzdevuma 7.3.punktā minētajām institūcijām par Detālplānojuma izstrādes uzsākšanu un nepieciešamību sniegt nosacījumus Detālplānojuma izstrādei, ievērojot Noteikumu Nr. 628 4.nodaļā noteikto kārtību;
		3. iesniegt iesniegumu par Detālplānojuma izstrādes uzsākšanu Vides pārraudzības valsts birojā lēmuma pieņemšanai par stratēģiskā ietekmes uz vidi novērtējuma nepieciešamību saskaņā ar likumu “Par ietekmes uz vidi novērtējumu” un atbilstoši Ministru kabineta 23.03.2004. noteikumu Nr. 157 “Kārtība, kādā veicams ietekmes uz vidi stratēģiskais novērtējums” III. nodaļā noteiktajai kārtībai;
		4. veikt Detālplānojuma izstrādi kvalitatīvi, nodrošinot Detālplānojuma izstrādes procesa un dokumentācijas atbilstību spēkā esošo normatīvo aktu, t.sk., Noteikumu Nr. 628 un Ministru kabineta 08.07.2014. noteikumu Nr.392 “Teritorijas attīstības plānošanas informācijas sistēmas noteikumi” prasībām, Līguma noteikumiem un Detālplānojuma darba uzdevumam;
		5. pēc izstrādes vadītāja pieprasījuma nodrošināt savu vai sava pārstāvja piedalīšanos Pašvaldības domes Attīstības komitejas un domes sēdēs;
		6. sadarbībā ar Pašvaldību organizēt Detālplānojuma publisko apspriešanu saskaņā ar Noteikumiem Nr. 628, t.sk., nodrošināt Izstrādātāja pārstāvja dalību Detālplānojuma publiskās apspriešanas sanāksmē;
		7. apkopot institūciju nosacījumus un atzinumus, kā arī publiskās apspriešanas laikā saņemtos priekšlikumus un sniegt priekšlikumus par to vērā ņemšanu vai noraidīšanu.
	4. Pašvaldība vai Ierosinātājs ir tiesīgi nepieņemt Izstrādātāja sagatavoto Detālplānojuma redakciju, ja tiek konstatēts, ka tas ir izstrādāts nekvalitatīvi vai nepilnīgi, neatbilst normatīvo aktu prasībām, Līguma noteikumiem vai darba uzdevumam, vai satur kādus citus trūkumus. Pašvaldība vai Ierosinātājs rakstiski informē Izstrādātāju par konstatētajiem trūkumiem. Izstrādātājam ir pienākums nodrošināt trūkumu novēršanu par saviem līdzekļiem Pašvaldības vai Ierosinātāja noteiktajā termiņā.
5. **Detālplānojuma izstrādē veicamās darbības (darbu izpildes posmi)**
	1. Detālplānojuma sākumposmā veicamās darbības:
		1. 4 (četru) nedēļu laikā pēc Pašvaldības lēmuma par Detālplānojuma izstrādes uzsākšanu pieņemšanas izstrādes vadītājs nosūta paziņojumu par Detālplānojuma izstrādi tiem Detālplānojuma teritorijā esošo nekustamo īpašumu īpašniekiem (tiesiskajiem valdītājiem), kas nav Detālplānojuma ierosinātāji, un to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar Detālplānojuma teritoriju;
		2. paziņojumu par Detālplānojuma izstrādes uzsākšanu Pašvaldība ievieto TAPIS, Pašvaldības tīmekļvietnē [www.adazunovads.lv](http://www.adazunovads.lv), kā arī nodrošina informācijas pieejamību citos sabiedrībai pieejamos veidos;
		3. Izstrādātājs pieprasa no institūcijām Detālplānojuma izstrādei nepieciešamos grafiskos un teksta datus, ja tie nav pieejami TAPIS, un paziņo Darba uzdevuma 7.3. punktā minētajām institūcijām par Detālplānojuma izstrādes uzsākšanu un nepieciešamību sniegt nosacījumus Detālplānojuma izstrādei, t.sk., Izstrādātājs konsultējas ar Valsts vides dienesta Lielrīgas reģionālo vides pārvaldi, Dabas aizsardzības pārvaldi un Veselības inspekciju par Detālplānojuma īstenošanas iespējamo ietekmi uz vidi un cilvēku veselību, kā arī par stratēģiskā ietekmes uz vidi novērtējuma nepieciešamību;
		4. Izstrādātājs pēc 5.1.3.apakšpunktā minētajām konsultācijām rakstiski iesniedz Vides pārraudzības valsts birojā konsultāciju rezultātus un iesniegumu par Detālplānojuma izstrādes uzsākšanu lēmuma pieņemšanai par stratēģiskā ietekmes uz vidi novērtējuma nepieciešamību;
		5. Izstrādātājs iesniedz izstrādes vadītājam pārskatu par sākumposma rezultātiem.
	2. Detālplānojuma projekta posmā veicamās darbības:
		1. Izstrādātājs sagatavo Detālplānojuma projektu, apkopojumu par saņemtajiem institūciju nosacījumiem un to ņemšanu vērā vai noraidīšanu, un iesniedz tos izvērtēšanai izstrādes vadītājam;
		2. izstrādes vadītājs 4 (četru) nedēļu laikā izskata Detālplānojuma projektu un sagatavo ziņojumu par tā turpmāko virzību;
		3. izstrādes vadītājs sagatavoto Detālplānojuma redakciju kopā ar ziņojumu par tā turpmāko virzību iesniedz izskatīšanai Pašvaldības domei;
		4. Pašvaldība pieņem vienu no lēmumiem:
			1. nodot Detālplānojuma projektu publiskajai apspriešanai un institūciju atzinumu saņemšanai, nosakot publiskās apspriešanas termiņu ne īsāku par trijām un ne garāku par sešām nedēļām;
			2. precizēt Detālplānojuma redakciju atbilstoši izstrādes vadītāja ziņojumam.
	3. Detālplānojuma publiskās apspriešanas posmā veicamās darbības:
		1. paziņojumu par Detālplānojuma publisko apspriešanu Pašvaldība ievieto Pašvaldības tīmekļvietnē [www.adazunovads.lv](http://www.adazunovads.lv), nodrošina informācijas pieejamību citos sabiedrībai pieejamos veidos, kā arī nosūta Detālplānojuma teritorijā esošo nekustamo īpašumu īpašniekiem (tiesiskajiem valdītājiem), kas nav Detālplānojuma ierosinātāji, un to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar Detālplānojuma teritoriju;
		2. 2 (divu) nedēļu laikā pēc lēmuma publicēšanas TAPIS par Detālplānojuma projekta nodošanu publiskajai apspriešanai, izstrādes vadītājs sadarbībā ar Izstrādātāju organizē publisko apspriešanu un paziņo institūcijām par Detālplānojuma projekta izstrādi un nepieciešamību sniegt par to atzinumu;
		3. pēc publiskās apspriešanas beigām izstrādes vadītājs nodrošina publiskās apspriešanas laikā saņemto priekšlikumu un institūciju atzinumu izvērtēšanu un sagatavo ziņojumu par priekšlikumu vērā ņemšanu vai noraidīšanu, norādot noraidījuma pamatojumu.
	4. Detālplānojuma galīgās redakcijas posmā veicamās darbības:
		1. Izstrādātājs sagatavo ziņojumu par Detālplānojuma izstrādi, norādot informāciju par 5.1.1. un 5.3.1.apakšpunktā minēto paziņojumu nosūtīšanu;
		2. ja Detālplānojumā ietvertie risinājumi ir tieši saistīti ar tādiem nekustamajiem īpašumiem, kas nav ietverti Detālplānojuma teritorijā, Ierosinātājs vai Izstrādātājs saņem šo nekustamo īpašumu īpašnieku vai tiesisko valdītāju rakstisku piekrišanu;
		3. Izstrādātājs iesniedz izstrādes vadītājam Detālplānojuma redakciju, par kuru ir notikusi publiskā apspriešana, un 5.4.1.apakšpunktā minēto ziņojumu par Detālplānojuma izstrādi;
		4. izstrādes vadītājs iesniedz šādus dokumentus izskatīšanai Pašvaldības domes Attīstības komitejā un lēmuma pieņemšanai Pašvaldības domē:
			1. Detālplānojuma redakciju;
			2. kopsavilkumu par Detālplānojuma izstrādi;
			3. 5.3.3. apakšpunktā minēto ziņojumu;
			4. priekšlikumus Detālplānojuma redakcijas pilnveidošanai, ja tādi nepieciešami;
			5. saskaņoto administratīvā līguma projektu par Detālplānojuma īstenošanu;
		5. Pašvaldība 4 (četru) nedēļu laikā pēc 5.4.4.apakšpunktā minēto dokumentu saņemšanas pieņem vienu no lēmumiem:
			1. par Detālplānojuma projekta apstiprināšanu un vispārīgā administratīvā akta izdošanu, kam pievienots administratīvais līgums par Detālplānojuma īstenošanu;
			2. par Detālplānojuma projekta pilnveidošanu vai jaunas redakcijas izstrādi, norādot pamatojumu;
			3. par atteikumu apstiprināt Detālplānojumu, norādot pamatojumu;
		6. ja Pašvaldība pieņem 5.4.5.2.apakšpunktā minēto lēmumu, Detālplānojuma projektu pilnveido vai izstrādā jaunu Detālplānojuma redakciju. Detālplānojuma pilnveidotās redakcijas publiskās apspriešanas termiņš nav īsāks par trijām nedēļām;
		7. Pašvaldība nosūta publicēšanai oficiālajā izdevumā "Latvijas Vēstnesis" un TAPIS vispārīgo administratīvo aktu, ar kuru apstiprināts Detālplānojums, un ietver šajā administratīvajā aktā hipersaiti ar unikālo identifikatoru uz valsts vienotajā ģeotelpiskās informācijas portālā (Ģeoportālā) pieejamo apstiprinātā Detālplānojuma interaktīvo grafisko daļu, kas ir šā administratīvā akta neatņemama sastāvdaļa;
		8. pēc Detālplānojuma apstiprināšanas, tīmekļvietnē [www.adazunovads.lv](http://www.adazunovads.lv) Pašvaldība nodrošina saiti uz attiecīgo Detālplānojumu valsts vienotajā ģeotelpiskās informācijas portālā (Ģeoportālā) un saiti uz oficiālo publikāciju izdevumā "Latvijas Vēstnesis”;
		9. Pašvaldība paziņo vispārīgo administratīvo aktu par Detālplānojuma apstiprināšanu Ierosinātājam un Detālplānojuma teritorijā ietilpstošo nekustamo īpašumu īpašniekiem (tiesiskajiem valdītājiem) Administratīvā procesa likumā noteiktajā kārtībā.
6. **Pušu atbildība**
	1. Puses atbild par Līgumā norādīto saistību izpildi un normatīvo aktu ievērošanu.
	2. Pušu saistības vienai pret otru vai trešajām personām ietver atbildību par zaudējumiem, kas nodarīti kādai no Pusēm vai trešajām personām, saskaņā ar normatīvajiem aktiem.
7. **Nobeiguma noteikumi**
	1. Līgums ir saistošs Pusēm un to tiesību un saistību pārņēmējiem.
	2. Līguma grozījumi stājas spēkā pēc Pušu rakstiska apstiprinājuma un kļūst par Līguma neatņemamu sastāvdaļu.
	3. Ierosinātājsrakstiski informē Pašvaldību par Detālplānojuma izstrādes pārtraukšanu.
	4. Ja kāds no Līguma noteikumiem zaudē spēku, tas neietekmē pārējo noteikumu spēkā esamību.
	5. Jautājumos, kas nav atrunāti Līgumā, Puses rīkojas saskaņā ar Latvijas Republikā spēkā esošajos normatīvajos aktos noteikto.
	6. Visa veida informācija un dokumentācija, kuru Ierosinātājs vai Izpildītājs saņem no Pašvaldības vai iegūst Līguma izpildes procesā, ir izmantojama vienīgi Detālplānojuma izstrādes vajadzībām. Tās izmantošana citiem mērķiem ir pieļaujama vienīgi ar Pašvaldības rakstisku piekrišanu.
	7. Strīdu gadījumus, kuri rodas sakarā ar Līgumu, Puses risina sarunu ceļā, bet, ja nav iespējams rast visām Pusēm pieņemamu risinājumu, strīdus izskata tiesā.
	8. Līgums ir sagatavots elektroniska dokumenta veidā uz 5 (piecām) lapām (neskaitot pielikumus), kas parakstīts ar drošu elektronisko parakstu un satur laika zīmogu. Līgums stājas spēkā pēdējā droša elektroniskā paraksta un laika zīmoga pievienošanas brīdī.
	9. Līgumam ir pievienots viens pielikums - “Darba uzdevums”, uz \_\_ lp., kas ir Līguma neatņemama sastāvdaļa.
8. **Pušu rekvizīti un paraksti**

|  |  |  |
| --- | --- | --- |
| Pašvaldība | Ierosinātājs | Izstrādātājs |
| **Ādažu novada pašvaldība**Reģ. Nr.90000048472Adrese: Gaujas iela 33A,Ādaži, Ādažu nov., LV-2164 Tālr.: 25151340 vai 25151341E-pasts: dome@adazi.lv | **\_\_\_\_\_\_\_\_\_\_\_\_\_\_\_**Reģ. Nr.\_\_\_\_\_\_\_\_\_\_Juridiskā adrese: \_\_\_\_\_\_\_Tālr.: \_\_\_\_\_\_\_E-pasts: \_\_\_\_\_\_\_\_  | **\_\_\_\_\_\_\_\_\_\_\_\_\_\_\_**Reģ. Nr.\_\_\_\_\_\_\_\_\_\_Juridiskā adrese: \_\_\_\_\_\_\_Tālr.: \_\_\_\_\_\_\_E-pasts: \_\_\_\_\_\_\_\_   |
| Pašvaldības vārdā:\_\_\_\_\_\_\_\_\_\_\_\_\_\_\_\_\_\_\_\_\_\_\_\_Izpilddirektors **G.Porietis***Datums skatāms laika zīmogā* | Ierosinātāja vārdā:\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes loceklis **\_\_\_\_\_\_\_***Datums skatāms laika zīmogā* | Izstrādātāja vārdā:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētāja **\_\_\_\_\_***Datums skatāms laika zīmogā* |

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU